Na temelju stavka 1. članka 72. Zakona o komunalnom gospodarstvu („N.N.“ br. 68/18), te članka 32. Statuta Općine Biskupija («Službeni vjesnik Šibensko-kninske županije» broj: 9/09, 4/11, 8/12, 4/13, 2/18, 5/19, 3/20 i 3/21), Općinsko vijeće Općine Biskupija na 19. sjednici, održanoj dana 30.studenoga 2023. godine, d o n o s i

# I. IZMJENE I DOPUNE PROGRAMA

održavanja komunalne infrastrukture u 2023. godini

1. **UVODNE ODREDBE**

Članak 1.

Program održavanja komunalne infrastrukture u 2023.godini („Službeni vjesnik Šibensko-kninske županije“, br. 21/22) mijenja se i glasi:

„Programom održavanja komunalne infrastrukture izrađuje se i donosi u skladu s predvidivim i raspoloživim sredstvima izvora financiranja.

Programom održavanja komunalne infrastrukture određuju se:

-opis i opseg poslova održavanja s procjenom pojedinih troškova, po djelatnostima,

-iskaz financijskih sredstava potrebnih za ostvarivanje Programa, s naznakom izvora financiranja.

**II OPIS I OPSEG POSLOVA ODRŽAVANJA S PROCJENOM POJEDINIH TROŠKOVA PO DJELATNOSTIMA**

Članak 2.

Iz predviđenih sredstava za ostvarivanje Programa održavanja komunalne infrastrukture u 2023.godini izvršiti će se održavanje komunalne infrastrukture za slijedeće komunalne djelatnosti i to:

1. održavanje groblja …………………………….………………… . 60.000,00 EUR
2. održavanje nerazvrstanih cesta……………………………..….. 173.770,00 EUR
3. održavanje objekata i uređaja javne rasvjete…………………….. . 57.887,00 EUR
4. održavanje javnih zelenih površina………………………. . 10.230,00 EUR
5. održavanje čistoće javnih površina…………………………..………3.000,00 EUR
6. Održavanje groblja.

Pod održavanjem groblja i krematorija unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređenje puteva, zelenih i drugih površina unutar groblja. Općina Biskupija raspolaže s11 groblja površine 60.000 ,00 m2. Poslovi održavanja obuhvaćaju košnju trave 3 do 4 puta godišnje, uklanjanje otpadaka cca 5 tona godišnje, održavanje potpornih zidova, uklanjanje šiblja i drugog raslinja 2 puta godišnje

UKUPNO…………………………………………………………………. 60.000,00 EUR

1. Održavanje nerazvrstanih cesta.

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšavanja elemenata ceste, osiguranja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta. Općina Biskupija održava ukupno 109 km nerazvrstanih cesta.

Održavanje nerazvrstanih cesta obuhvaća: popravke kolnika, održavanje bankina i berme, održavanje objekata za odvodnju , održavanje kolnika u zimskim uvjetima, asfaltiranje manjih površina, košnju trave i održavanje zelenila uz prometnice

UKUPNO………………………..…………………..……………..……173.770,00 EUR

1. Održavanje javne rasvjete.

Pod pojmom „javna rasvjeta“ podrazumijeva se upravljanje, održavanje objekata i uređaja javne rasvjete, uključivo podmirivanje troškova električne energije, za rasvjetljavanje javnih površina, javnih cesta koje prolaze kroz naselje i nerazvrstanih cesta, ukupno 760 rasvjetnih tijela.

Održavanje javne rasvjete obuhvaća: dobavu i izmjenu žarulja, održavanje elemenata javne rasvjete, održavanje upravljačkog sklopa javne rasvjete.

* redovno održavanja (materijal i rad)………………… ………….. 17.887,00 EUR
* troškovi električne energije……………………… ………….……. 40.000,00 EUR

UKUPNO…………………………………………………………….… 57.887,00 EUR

1. Održavanje javnih zelenih površina.

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločanih i nasipanih površina u parkovima, oprema na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Održavanje javnih zelenih površina obuhvaća održavanje 4 dječja igrališta površine 5.000,00 m2 (ručna i strojna košnja trave 3 -4 puta godišnje, sakupljanje otpada, održavanje klupa i košarica), održavanje ukrasnog grmlja i bilja 2 puta godišnje, odvoz smeća sa zelenih površina (čišćenje otpada, čišćenje lišća).

UKUPNO……………………………………….……………………….10.230,00 EUR

5. Održavanje čistoće javnih površina

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada s javnih površina.

UKUPNO……………………………………….………………………..3.000,00 EUR

## ISKAZ FINANCIJSKIH SREDSTAVA ZA OSTVARIVANJE PROGRAMA S NAZNAKOM IZVORA FINANCIRANJA

Članak 3.

Predviđena sredstva za ostvarivanje ovog Programa zasnivaju se na nivou planiranih sredstava komunalne naknade i komunalnog doprinosa, te ostalih proračunskih sredstava u 2023. godini i to:

1. Komunalna naknada i doprinosi, pomoći…………….………104.887,00 EUR
2. Ostala proračunska sredstva u iznosu od ……...… …...... ... 200.000,00 EUR

**Ukupno…………………………………………… ……..... 304.887,00 EUR**

Članak 4.

Sredstva iz ovog programa uplaćivati će se izvršiocima radova sukcesivno, na osnovu kontrole izvedenih radova, prema ovom Programu i sklopljenim ugovorima o održavanju.

Članak 5.

Nadzor nad provedbom ovog Programa obavljati će se putem Jedinstvenog upravnog odjela Općine Biskupija.

Ovaj Program stupa na snagu osmog dana od dana objave u «Službenom

vjesniku Šibensko-kninske županije», a primjenjivat će se od 01. 01. 2023. godine.“

KLASA: 363-01/32-01/11

URBROJ: 2182/17-01-23-01

Orlić, 30.studenoga 2023. godine

**OPĆINA BISKUPIJA**

**OPĆINSKO VIJEĆE**

Predsjednik

Dragan Vukmirović, v.r.